Praktika ja töövarjutamine
Meie meeskonda on oodatud praktikandid, töövarjud, hooajalised assistendid ja asendajad. Hea meel on tõdeda, et esialgu mõneks ajaks kogemust saama tulijad otsustavad võimalusel tööle jääda või leiavad tee lennujaama õige pea tagasi.
-
Praktika lennujaamas
Lennujaam on põnev praktikakoht! See on justkui üks suur mõisa majapidamine, mille toimimise taga on väga paljude erinevate osapoolte koostöö. Kaasame praktikandid valdkonna tegevustesse ning leiame võimalusi huvitavate tööga seotud ülesannete täitmiseks. Ise tehes õpid kõige paremini!
-
Töövarjupäev
Hea huviline, me hoolime väga meie külaliste ja töötajate tervisest ning esialgu veel kuni kevadeni töövarjutajaid lennujaama ruumides vastu võtta ei saa. Hindame oma võimalusi seda teha jooksvalt uuesti ning jagame siin sellekohast informatsiooni. Lennujaama tööde ja tegemistega tutvumiseks pakume seniks online loengu võimalust. Tuleme teie loengusse või tundi hea meelega virtuaalselt külla. Aja broneerimiseks kirjuta firstname.lastname@example.org. Head tervist!
-
Stipendiumid
Tallinna Lennujaam annab juba 2007. aastast alates välja stipendiumi Eesti Lennuakadeemia side- ja navigatsioonisüsteemide käitamise ja lennundusettevõtte käitamise eriala üliõpilastele, mis on osa selle eriala populariseerimisest ning järelkasvu kasvatamisest.